stanford-oval/wikipedia huggingface dataset:
Brownsville Station (yhtye)
Yhtye 1970-luvulla

Brownsville Station perustettiin Ann Arborissa Michiganissa vuonna 1969. Yhtyeen ensimmäisillä levyillä oli cover-versioita muiden, heitä inspiroineiden bändien kappaleista. Ensimmäinen levy No BS julkaistiin 1970. Yhtye julkaisi vuonna 1973 kolmannen levynsä Yeah!. Mike Lutzin ja Cub Kodan säveltämä kappale ”Smokin' in the Boy's Room” oli levyn suurin, ja yhtyeen parhaiten menestynyt hitti. Billboard Hot 100 -listalla se saavutti kolmannen sijan 1973. Kyseiselle listalle ylsi yhtyeeltä seitsemän kappaletta, näistä kolme bändin omaa käsialaa. Eräs tunnettu cover-versio Yeah!-levyltä on Hoyt Axtonin säveltämä ”Lightning Bar Blues”, josta Hanoi Rocks levytti 80-luvulla oman versionsa. Yeah!-levyltä taas Brownsville Stationin oma sävellys ”Smokin' in the Boy's Room” päätyi myöhemmin Mötley Crüen levylle Theatre of Pain.
Ennen suurinta hittiä yhtyeen miehistössä ehti tapahtua muutoksia. Rumpali T. J. Cronley jätti bändin 1971 ja hänen tilalleen tuli Henry ”H Bomb” Weck. Myös alkuperäinen basisti Tony Driggins lähti yhtyeestä. Vuonna 1979 Brownsville Station hajosi. Yhtye ehti julkaista seitsemän levyä sitä ennen.
Hajoamisen jälkeen

Yhtyeen hajoamisen jälkeen Cub Koda julkaisi joitakin soololevyjä ja keikkaili bändinsä The Pointsin kanssa, sekä myös Hound Dog Taylorin taustabändin The Houserockersin kanssa. Tämän lisäksi Koda toimi musiikkijournalistina. Hän kuoli 51-vuotiaana vuonna 2000. Mike Lutz ryhtyi tuottajaksi, ja tuotti muun muassa Ted Nugentia ja keikkaili Nugentin kanssa 1990-luvulla. Lisäksi hän opettaa sekä kitaran että basson soittoa. Weck työskenteli studiossa ja tuottajana.
Brownsville Station 2012–

Henry Weck tallensi satoja tunteja yhtyeen alkuaikojen demoja, harjoituksia ja live-esityksiä. Vuonna 2012 Weck ja Lutz alkoivat käydä Lutzin Tazmania Studiolla lävitse näitä nauhoituksia, ja niistä lopulta muodostui uusi albumi. Lutz ja Weck värväsivät uuteen Brownsville Stationiin jäseniksi Billy Craigin, Arlen Viecellin sekä Brad Johnsonin, ja alkoivat keikkailla jälleen 2013.
Levytykset

1970 – No BS
1972 – A Night on the Town
1973 – Yeah!
1974 – School Punks
1975 – Motor City Connection
1977 – Brownsville Station
1978 – Air Special
2012 – Still Smokin'
Aiheesta muualla

Forgotten series: Brownsville Station – Yeah! (1973) by Beverly Paterson – (somethingelsereviews.com)
Cinna

Cinna tarkoittaa muun muassa seuraavia:
Cinna, hajuheinien tieteellinen nimi
Gaius Helvius Cinna (k. 44 eaa.), runoilija Rooman tasavallassa
Lucius Cornelius Cinna (k. 84 eaa.), konsuli Rooman tasavallassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cinna”, voi hakea sivunnimihaulla, laajalla sivunnimihaulla tai tekstihaulla.
Bill of Rights (Yhdysvallat)

| United States Bill of Rights |
| --- | --- |
 Alkuperäiset Bill of Rights -lisäykset
Hyväksytty kongressissa:  25. syyskuuta 1789
Ratifioitu:  15. joulukuuta 1791
Bill of Rights käsittää Yhdysvaltain perustuslain kymmenen ensimmäistä lisäystä, joiden tarkoitus on turvata kansalaisten perusoikeudet. Ne laadittiin myöhemmän Yhdysvaltain presidentin James Madisonin aloitteesta. Ne hyväksyttiin kongressissa 25. syyskuuta 1789 ja ne astuivat voimaan 15. joulukuuta 1791, kun 3/4 osavaltioista ratifioi ne.
Bill of Rights perustui osin virginialaisen plantaasinomistaja George Masonin vuonna 1776 laatimaan Virginia Declaration of Rights -asiakirjaan. Mason osallistui Yhdysvaltain perustuslain laadintatyöhön ja kritisoi hyväksyttyä perustuslakia kansalaisten perusoikeuksien näkökulmasta.
Esipuhe

Congress of the United States begun and held at the City of New-York, on Wednesday the fourth of March, one thousand seven hundred and eighty nine.
THE Conventions of a number of the States, having at the time of their adopting the Constitution, expressed a desire, in order to prevent misconstruction or abuse of its powers, that further declaratory and restrictive clauses should be added: And as extending the ground of public confidence in the Government, will best ensure the beneficent starts of its institution.
RESOLVED by the Senate and House of Representatives of the United States of America, in Congress assembled, two thirds of both Houses concurring, that the following Articles be proposed to the Legislatures of the several States, as amendments to the Constitution of the United States, all, or any of which Articles, when ratified by three fourths of the said Legislatures, to be valid to all intents and purposes, as part of the said Constitution; viz
ARTICLES in addition to, and Amendment of the Constitution of the United States of America, proposed by Congress, and ratified by the Legislatures of the several States, pursuant to the fifth Article of the original Constitution.
Esipuhe > Epävirallinen suomennos

Yhdysvaltain kongressi, aloitettu ja pidetty New Yorkin kaupungissa keskiviikkona neljäs maaliskuuta tuhatseitsemänsataa kahdeksankymmentäyhdeksän.
OSAVALTIOIDEN lukumääräinen konventti on, samanaikaisesti perustuslain hyväksymisen kanssa ehkäistäkseen vallan väärinymmärrykset tai väärinkäytökset, lisännyt seuraavat selventävät ja rajoittavat klausuulit: Ja vahvistamalla hallituksen luottamusta takaa sen toiminnalle hyödyllisen alun.
PÄÄTETTY Amerikan Yhdysvaltain kongressina tunnetuissa senaatissa ja edustajainhuoneessa, kahden kolmasosan enemmistöllä molemmissa, seuraavien artiklojen ehdottamista useiden osavaltioiden lainsäädäntöelimille Yhdysvaltain perustuslain lisäyksinä, joista kaikki tai jotkut artiklat astuvat voimaan kaikkia tarkoituksia ja päämääriä varten, kun ne on ratifioitu kolmen neljäsosan enemmistöllä mainituissa lainsäädäntöelimissä;
ARTIKLAT, jotka lisätään Amerikan Yhdysvaltain perustuslakiin, kongressin ehdottamina, ja tiettyjen osavaltioiden lainsäädäntöelinten ratifioimina, seuraavat alkuperäisen perustuslain viidettä artiklaa.
Lisäykset > Bill of Rightsin ulkopuolelle jääneet lisäykset

Bill of Rightsiin piti alun perin kuulua myös kaksi muuta lisäystä, nykyinen perustuslain 27. lisäys sekä Article the First -nimellä tunnettu lisäys. Kumpikin lisäysehdotuksista hyväksyttiin Yhdysvaltain kongressissa yhtä aikaa Bill of Rights-lisäysten kanssa, mutta ne eivät saaneet vaadittua 3/4 osavaltion tukea tullakseen ratifioiduiksi. Kongressiedustajien palkankorotuksia säätelevä perustuslain 27. lisäys kuitenkin saatiin ratifioitua vuonna 1992, kun texasilainen opiskelija järjesti osavaltioiden kongresseille suunnatun kirjekampanjan, jossa vaadittiin ehdotuksen ratifioimista.
Erittely

Ensimmäinen lisäys
Toinen lisäys
Tähän lainkohtaan liitetään aseenkannon perusteluna nykyaikana useimmissa yhteiskunnissa erikoinen ajatus. Sen mukaan kansalaisten tulisi olla aseistettuja siksi, että valtiovalta ei kykenisi heitä sortamaan. Muun muassa Thomas Jeffersoniin liitetyissä lainauksissa viitataan tähän edistykselliseen periaatteeseen. Hän sanoi:
"Vapauden puuta on ajoittain ravittava isänmaallisten ja tyrannien verellä"
"Jokainen sukupolvi tarvitsee vallankumouksen"
Jefferson saattoi ennalta nähdä historiallisen syklin valtioiden kehityksessä, jonka viime vaiheissa valtiovalta poikkeuksetta unohtaa tarkoituksensa ja käy sortamaan omaa kansaansa. Tästä seuraa väkivaltainen kapina ja uudistus. Jefferson halusi ehkä katkaista tämän syklin.
"Kokemus osoittaa että parhaissakin hallitusmuodoissa ne, joille valta suodaan, muuttavat sen ajan kanssa tyranniaksi"
Sama ajatus on sisällytettynä itsenäisyysjulistukseen:
"Governments are instituted among Men, deriving their just powers from the consent of the governed, — That whenever any Form of Government becomes destructive of these ends, it is the Right of the People to alter or to abolish it, and to institute new Government, laying its foundation on such principles and organizing its powers in such form, as to them shall seem most likely to effect their Safety and Happiness."
"Hallituksia perustetaan ihmisten keskuuteen ja niiden valta johtuu suoraan kansan suostumuksesta. Kun mikä tahansa hallitusmuoto muuttuu tämän periaatteen suhteen tuhoisaksi, on kansalla oikeus muuttaa tai hävittää se ja asettaa tilalle uusi hallitus, joka pohjautuu sellaisille periaatteille ja jonka vallan järjestys on sellainen, mitä kansa pitää sopivimpana varmistamaan Turvallisuutensa ja Onnensa".
Kolmas lisäys
Neljäs lisäys
Viides lisäys
Kuudes lisäys
Seitsemäs lisäys
Kahdeksas lisäys
Yhdeksäs lisäys
Kymmenes lisäys
Cernans

Suihkulähde Cernansin kylän keskustassa
Cernans on kunta Juran departementissa Franche-Comtén hallintoalueella Ranskassa. Kunnassa oli 98 asukasta vuoden 1999 väestönlaskennassa. Cernansin pinta-ala on kuusi neliökilometriä.
Budan linna

Näkymä linnaan Tonavan yli.
Budan linna (unk. Budai Vár) on Unkarin kuninkaiden entinen linna Budapestin I osa-alueella, Linnavuoren eteläkärjessä.
Ensimmäinen linna tälle paikalle rakennettiin vuosien 1247 ja 1265 välillä. Sigismund Luxemburgilaisen pitkän hallituskauden aikana linnasta kehittyi Euroopan merkittävimpiin kuuluva goottilainen linna. Matias Corvinus kutsui italialaisia taiteilijoita ja arkkitehteja uudistamaan linnaa, ja Budapestistä tuli Alppien pohjoispuolisen renessanssin keskus.
Sitten Unkariin hyökkäsivät ottomaanit, ja palatsi alkoi rappioitua. Se tuhoutui lähes kokonaan, kun kristityt valtasivat kaupungin takaisin 1686.
Vuonna 1715 Kaarle III määräsi rauniot purettaviksi. Niiden päälle kasattiin maata, ja osia keskiaikaisesta linnoituksesta on kaivettu jälleen esiin toisen maailmansodan tuhojen jälkeen.  Tilalle hän rakennutti pienen barokkipalatsin. 1700-luvun puolivälissä sitä laajennettiin Wienin loistokkaiden palatsien vertaiseksi.
Vuonna 1849 unkarilaiset vallankumoukselliset piirittivät linnaa ja se paloi poroksi. Se uusittiin 1850–1856, ja sitä kunnostettiin 1875–1912. Vuoden 1918 vallankumous syrjäytti Habsburgit, ja linnasta tuli itsenäisen Unkarin valtionhoitajan Miklós Horthyn palatsi.
Toisen maailmansodan loppuvaiheessa Budapestin piirityksen aikana linna oli akselivaltojen viimeinen turvapaikka, ja Puna-armeija pommitti sen maan tasalle. Kommunistihallinnon aikana uusbarokkipalatsia pidettiin taantumuksellisen hallinnon jäänteenä, ja se tuhottiin. Keskiaikainen linnoitus nousi arvossaan, ja se kunnostettiin.
Linna on ollut Unescon maailmanperintökohde vuodesta 1987.
Aiheesta muualla

Kuvia tai muita tiedostoja aiheesta Budan linna Wikimedia Commonsissa
Unescon maailmanperintökohteet Unkarissa
Tonavan rannat Budapestissa, Budan linna ja Andrássy út
Aggtelekin karstiluolat
Pécsin varhaiskristillinen nekropoli
Fertön kulttuurimaisema
Hortobágyn kansallispuiston pusta
Pannonhalman benediktiiniluostari ja sen ympäristö
Hollókőn kylä ja sen ympäristö
Tokajin viinialueen kulttuurihistoriallinen maisema
Cerná Svatý Petr

| Cerná Svatý Petr |
| --- | --- |
Paikkakunta::  Špindlerův Mlýn, Tšekki
Talviurheilukeskus:: Skiareál Špindlerův Mlýn
Vuori:: Přední Planina
Rinneluokitus:: Musta
Yläasema:: 1 194 m
Ala-asema:: 744 m
Korkeusero:: 450 m
Pituus:: 1 375 m
Keskijyrkkyys:: 32,7 %
Hissi
Hissi:: Lanová dráha Svatý Petr
Tyyppi:: 6-hengen tuolihissi
Kapasiteetti:: 2 400 henkilöä/h
Ala-asema:: 744 m
Yläasema:: 1 185 m
Naiset
Suurpujottelu
Lähtö:: 1 140 m
Maali:: 765 m
Korkeusero:: 375 m
1. MC-kilpailu:: 21.12.2005
Pujottelu
Lähtö:: 920 m
Maali:: 750 m
Korkeusero:: 170 m
1. MC-kilpailu:: 22.12.2005
Cerná Svatý Petr (suom. Musta Pyhä Pietari) on laskettelurinne Špindlerův Mlýnin talviurheilukeskuksessa Špindlerův Mlýnissä Tšekissä.
Cerná Svatý Petrillä järjestetään alppihiihdon maailmancupin naisten tekniikkalajikilpailuja.
Bohumil Hrabal

Bohumil Hrabal 1988.
Valokuva Hana Hamplová
Bohumil Hrabal (28. maaliskuuta 1914 Brno – 3. helmikuuta 1997 Praha) oli 1900-luvun merkittävimpiä ja suosituimpia tšekkiläisiä kirjailijoita. Hrabalin teokset ja verevä, erikoislaatuinen  tyyli ovat vaikuttaneet kirjallisuuteen 1960-luvulta lähtien myös kansainvälisesti kymmenille kielille tehtyjen käännösten ansiosta. Suomeksi on julkaistu toistaiseksi (2008) kolme Hrabalin teosta.
Suomennetut teokset

Tanssitunteja aikuisille ja edistyneille (alkuteos: Tanečni hodiny pro starši a pokročilé), suom. Aarno Peromies. Otava, 1966.
Tarjoilin Englannin kuninkaalle (alkuteos: Obsluhoval jsem anglického krále), suom. Hannu Ylilehto. WSOY, 1991
Liian meluisa yksinäisyys (alkuteos: Příliš hlučná samota), suom. Eero Balk. Kirjava, 2008
Bohumil Hrabal 1985.
Valokuva Hana Hamplová
Bohumil Hrabal, 1994
Mikko Alestalo

Mikko Alestalo (s. 1951) on suomalainen meteorologi. Hän on väitellyt filosofian tohtoriksi, ja on johtaja, professori Suomen Ilmatieteen laitoksella. Alestalo on ollut Suomessa julkisuudessa usein esillä ilmastonmuutosasioiden asiantuntijana. Hänen mukaansa on yksiselitteistä, että ilmastonmuutoksen aiheuttaa ihmisen toiminta.
Alestalo on saanut tiedonjulkistamisen valtionpalkinnon vuonna 2009 toimituskunnan jäsenenä teoksesta Muutamme ilmastoa.
Carrollin piirikunta (Ohio)

Carrollin piirikunta on piirikunta Ohiossa, Yhdysvalloissa, joka on nimetty Charles Carrollin, itsenäisyysjulistuksen allekirjoittajan mukaan. Sen hallintokeskus ja suurin kylä on Carrolton.
Maantiede

Carrollin naapuripiirikuntia ovat Columbiana koillisessa, Jefferson kaakossa, Harrison etelässä ja Tuscarawas lounaassa.
Väestö

Piirikunnassa oli vuoden 2010 väestönlaskennassa 28 836 ihmistä. Etniset ryhmät jakautuvat valkoisiin, joita on 97,8%, mustiin (0,6%), alkuperäisamerikkalaisiin (0,3%) ja aasialaisiin (0,2%).
Kotitalouden mediaanitulo on 43 323 dollaria ja köyhyysrajan alapuolella oli 13,9% väestöstä vuosina 2007–2011.
Carroll County Courthouse, Carrollin piirikunta
Mikko Alakare

| Mikko Alakare> Henkilötiedot |
| --- | --- |
Syntynyt: 12. syyskuuta 1976 Pietarsaari
Ammatti:  juristi, asianajaja, erotuomari
Mikko Petteri Alakare (s. 12. syyskuuta 1976 Pietarsaari) on suomalainen asianajaja ja erotuomari, koulutukseltaan oikeustieteen kandidaatti. Hän on tuominnut säännöllisesti jalkapallon Veikkausliigassa avustavana erotuomarina vuodesta 1997 lähtien. Vuodesta 2007 eteenpäin hän on ollut FIFA:n nimeämä kansainvälinen avustava erotuomari.
Alakare tuomitsi ensimmäisenä ulkomaalaisena tuomarina, yhdessä Mattias Gestraniuksen ja Riku Vihreävuoren kanssa, 43:een vuoteen ottelun Kreikan jalkapalloliigassa syyskuussa 2018.
Alakare on myös toiminut salibandyerotuomarina Salibandyliigassa vuodesta 1996 eteenpäin ollen Salibandyliigan kaikkien aikojen kokenein erotuomari. Hänet on nimetty Salibandyliigan finaaleihin erotuomariksi ennätykselliset 13 kautta perätysten. Hän on ollut myös kansainvälinen salibandyerotuomari vuodesta 2001 eteenpäin ja hän on tuominnut muun muassa MM-finaalin vuonna 2004.
Alakare palkittiin vuonna 2015 sekä salibandyliigan vuoden erotuomarina että jalkapallossa vuoden avustavana erotuomarina. Hän työskentelee Asianajotoimisto Castrén & Snellman Oy:ssä.
Cartagena (Espanja)

| Cartagena |
| --- | --- |

 vaakuna
 Cartagena
 Koordinaatit: 37°36′N, 0°59′W 
Valtio:  Espanja
Itsehallintoalue:  Murcia
Maakunta:  Murcia
Hallinto:  
 – Pormestari:  Noelia Arroyo
Väkiluku (2016):  214 759
Infobox OKVirheellinen NIMI-arvo: 
Cartagena on kaupunki Murcian itsehallintoalueella kaakkoisessa Espanjassa. Kaupungin lähistöllä on Espanjan laivaston tukikohta. Britannia ja Ranska kävivät kaupungin edustalla Cartagenan taistelun seitsenvuotisessa sodassa vuonna 1758.
Cartagenan väkiluku on 214 759 (2016).
Kuvia

Murcian parlamentti Cartagenassa.
Kaupungintalo
Teatro Romano (5–1 eaa.)
Barrio del foro romano (1–100 jaa.)
Muralla púnica (200-luku)
Torre Ciega (100–1 eaa.)
Plaza de España
Gran Hotel de Cartagena
Calle Mayor
Calle del Carmen
Plaza de los Héroes de Cavite
Palacio Pascual de Riquelme (Museo del Teatro Romana)
Museo Nacional de Arqueología Subacuática (ARQUA)
Museo Histórico Militar
Käännös suomeksi
Cameron Jones

| Cameron Jones> Henkilötiedot |
| --- | --- |
Koko nimi:  Cameron Scott Jones
Syntynyt: 28. lokakuuta 1989 (ikä 34) Fort Lewis, Washington
Kansalaisuus:   Yhdysvallat
Koripalloilija
Lempinimi:  Cam
Pelipaikka:  Takamies
Pituus:  193 cm
Paino:  84 kg
Nyk. joukkue:  Karhu Basket
Sarja:  Korisliiga
NBA-varaus:  2011 / ei varattu
Pelaajaura
Yliopistojoukkueet
2007–2011:   Pohjois-Arizonan yliopisto
Seurajoukkueet
2011–2012 2012–2014 2014–2015 2015–2016 2016 2016–2017 2017 2017–2018 2018–2019 2019–2020 2020–2021 2021–2023:   Fort Wayne Mad Ants  Santa Cruz Warriors  BK Zenit Pietari  Ironi Nes Ziona  Arkadikos  Santa Cruz Warriors  Canton Charge  Kymis  Lavrio  Karhu Basket  Cherkaski Mavpy  Karhu Basket
Cameron Jones (s. 4. toukokuuta 1989) on uransa lopettanut yhdysvaltalainen koripalloilija, joka pelasi kaksi viimeistä kauttaan Korisliiga-joukkue Karhu Basketissa.[lähde? ] Aikaisemmin Jones on pelasi koripalloammattilaisena VTB United-liigassa, sekä Israelin, Kreikan ja Ukrainan pääsarjoissa. Lisäksi Jones pelasi yhdysvalloissa NBA:n harjoitusotteluita, NBA:n kesäliigaa, sekä NBA G League:ta. Pohjois-Arizonan yliopistossa Jones pelasi vuodet 2007–2011.
Karhu Basketissa Jones voitti kaksi Suomen-mestaruutta, joista molemmilla kerroilla hänet valittiin Korisliiga-finaalien parhaaksi pelaajaksi. Lisäksi hänet valittiin kaudella 2021–2022 Korisliigan vuoden ulkomaalaisvahvistukseksi. Korisliigan kuukauden pelaajaksi Jones valittiin kahdesti.[lähde? ]
Saavutukset > Henkilökohtaiset palkinnot

2× Korisliiga-finaalien paras pelaaja (2019 ja 2022)
Korisliigan vuoden ulkomaalaisvahvistus (2022)
2× Korisliigan kuukauden pelaaja (tammikuu 2020 ja lokakuu 2021)
NBA G League:n kehittynein pelaaja (2013)
2× Big Sky konferenssin ykköstähdistöjoukkueessa (2010 ja 2011)
Big Sky konferenssin kakkostähditöjoukkueessa (2009)
Saavutukset > Joukkuesaavutukset

2× SM-kultaa (2019, 2022)
Mr. Nobody

Mr. Nobody voi tarkoittaa seuraavia asioita:
Mr. Nobody, elokuva vuodelta 2009
Mr. Nobody, DC Comicsin sarjakuvahahmo
”Mr. Nobody”, Anžej Dežanin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mr. Nobody”, voi hakea sivunnimihaulla, laajalla sivunnimihaulla tai tekstihaulla.
Mikko Jaakonpoika Krouvila

Mikko (Michael, Mikael) Jaakonpoika (Jacobinpoika) Krouvila (21. syyskuuta 1699 Eura – 19. maaliskuuta 1767 Eura) oli suomalainen talonpoika, joka edusti säätyään kolmilla eri valtiopäivillä 1730- ja 1740-luvulla.
Krouvilan vanhemmat olivat Jaakko Heikinpoika Krouvila ja Susanna Martintytär Katila. Hänen puolisonsa oli vuodesta 1719 Riitta Paavontytär Perhe. Krouvila oli kotoisin Euran Sorkkisten kylästä. Hän tuli tilan isännäksi vain 18-vuotiaana ja meni naimisiin pari vuotta myöhemmin. Paitsi esimerkillisenä talonpoikana, hän toimi useissa eri luottamustehtävissä. Lautamiehenä Krouvila ehti olla 35 vuotta ja parikymmentä vuotta myös kuudennusmiehenä. Kotikirkkoonsa hän lahjoitti hirret, kynttilänjalan ja maalauksen. Hän edusti Satakunnan talonpoikia valtiopäivillä Tukholmassa 1734, 1738-1739 ja 1742-1743. Toisella kerralla hänelle annettiin tehtäväksi ostaa seurakuntansa kirkkoon alttaritaulu ja hän hankkikin 1739 Tukholmasta Dankvart Paschin maalaaman teoksen Viimeinen tuomio. Vuoden 1734 valtiopäivillä Krouvila ja usea muu suomalainen talonpoika anoivat ruotsin kielen tulkikseen Johan Mathesiusta, mutta pyyntöön ei suostuttu, vaikka se uusittiin. Pyyntö herätti kuitenkin keskustelun kielikysymyksestä valtiopäivillä.  Poikansa Mikaelin ja Jaakon Krouvila lähetti Porin triviaalikouluun, jossa he oppivat ruotsin kielen. Kolmansilla valtiopäivillään Krouvila oli pikkuvihan aikana ns. valitusdeputaation jäsen eli otti vastaan Suomea koskevia valituksia ja mietintöjä.
Carstens Borchgrevink

| Carstens Borchgrevink |
| --- | --- |
 Carstens Egeberg Borchgrevink
Henkilötiedot
Muut nimet:  Carstens Egeberg Borchgrevink
Syntynyt: 1. joulukuuta 1864 Christiania (nykyisin Oslo), Norja – 1934
Kuollut: 21. huhtikuuta 1934 (69 vuotta) Oslo, Norja
Kansalaisuus:  norjalainen
Ammatti:  opettaja ja tutkimusmatkailija
Carstens Egeberg Borchgrevink (1. joulukuuta 1864 Christiania (nykyisin Oslo), Norja – 21. huhtikuuta 1934 Oslo, Norja) oli norjalainen opettaja ja tutkimusmatkailija. Hän johti ensimmäistä Antarktiksella maalla talvehtinutta Southern Cross -tutkimusretkikuntaa.
Tämä vuonna 1899 Etelämantereelle Cape Adareen Southern Cross -nimisellä laivalla saapunut naparetkikunta pystytti jäättömään rannikon kohtaan mökin. Tätä ennen Borchgrevink oli osallistunut vuonna 1894 alkaneeseen valaanpyyntiretkeen Etelämantereelle.
Borchgrevink syntyi 1. joulukuuta 1864 Norjassa. Hänen isänsä oli lakimies Henrik Christian Borchgrevink ja hänen äitinsä oli Anne, o.s. Ridley. Hän opiskeli Tharandtissa, Saksassa lähellä Dresdeniä sijaitsevassa Royal Saxon Academy of Forestryssa luonnontieteitä. Hän palasi Norjaan vuonna 1888. Pian palaamisensa jälkeen hän muutti siirtolaiseksi Australiaan jossa työskenteli Queenslandissa ja New South Walesissa. Vuodet 1892–1894 hän opetti Cooerwull Academyissa Bowenfelsissä New South Walesissa luonnontieteitä ja kieliä.
Aiheesta muualla

Carsten Borchgrevink, 1864-1934 Polar Postal History on the Web. Viitattu 18.7.2019. (englanniksi)
Carsten Egeberg Borchgrevink (1864-1934) - Polar Explorer Slekten Borchgrevink. Viitattu 18.7.2019. (englanniksi)
Cinesite Animation

Cinesite Animation on kanadalainen tuotanto- ja palveluanimaatiostudio, jonka kotipaikka on Montreal, Quebec. Se on osa Cinesite Studiosia yhdessä sen kumppaniyrityksen Cinesite VFX kanssa.
Elokuvat

| Vuosi | Elokuvan nimi | Studio | Huomaa |
| --- | --- | --- | --- |
| 2019 | Koiranpäivät | Netflix / Vanguard Animation |  |
| 2019 | Perhe Addams | Metro-Goldwyn-Mayer / Bron |  |
| 2021 | Flummelit | Netflix / Huayi Brothers / HB Wink Animation |  |
| 2021 | Perhe Addams 2 | Metro-Goldwyn-Mayer / Bron |  |
| 2022 | Riverdance – Virtauksen voima | Netflix / Aniventure |  |
| 2022 | Vimmaiset tassut | Paramount Pictures / Nickelodeon Movies / GFM Animation / HB Wink Animation / Aniventure |  |
| 2023 | Teenage Mutant Ninja Turtles: Mutant Mayhem | Paramount Pictures / Nickelodeon Movies / Point Grey Pictures |  |
| 2024 | Iwájú | Walt Disney Animation Studios | TV sarjat |
| 2024 | Hitpig | Aniventure |  |
| 2025 | Smurffit | Paramount Pictures / Paramount Animation / Nickelodeon Movies / Marcy Media Films / LAFIG Belgium / IMPS |  |
Mr. Mallorca

| Mr>  Mallorca |
| --- | --- |
Luoja(t):  Jussi Vatanen
Näyttelijä(t):  Jussi Vatanen
Ensi- esiintyminen:  Putous (Kausi 2. jakso 1.)
Henkilötiedot
Ammatti:  matkanjohtaja
Sukupuoli:  mies
Suhteet
Infobox OKNimi-testi OK: 
Mr. Mallorca on Putouksen toisella kaudella esiintynyt hahmo, jota esittää Jussi Vatanen. Hänen hokemiaan ovat: ”Saletisti natsaa”, ”Sanotaanko nyt näin” ja ”Let's go-meininki”. Hahmo sijoittui kolmanneksi Vuoden sketsihahmo -kilpailun semifinaalissa, jossa häntä vastaan kilpaili Aku Hirviniemen esittämä Timo Harjakainen ja Riku Niemisen esittämä Munamies.
Putouksen jälkeen kesäkuussa 2011 Mr. Mallorca julkaisi albumin Saletisti natsaa. Saman vuoden joulukuussa julkaistiin hänen televisio-ohjelmansa Mr. Mallorca kohteessa.
Mikko Jokela

Mikko Jokela voi viitata seuraaviin henkilöihin:
Mikko Jokela (s. 1947), diplomaatti
Mikko Jokela (s. 1980), jääkiekkoilija
Mikko Jokela (s. 1947), muusikko
Mikko Jokela (1928–2007), poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Jokela”, voi hakea sivunnimihaulla, laajalla sivunnimihaulla tai tekstihaulla.
Carstens

Carstens voi tarkoittaa: